《南冈》
明代·张五典

南冈何高高，上有郭生墓。苔藓没断碑，已失双柏树。

裤褶径相遗，早知形骸寓。未愁处仲忍，危词藉一悟。

可怜石头城，近逼南街路。钱凤尔何人，郗超死已暮。

独叹青囊书，何如《尔雅》注。善《易》不言《易》，学人守其故。

作者简介：字和衷，沁水人。万历壬辰进士除行人迁户部主事历官大理寺卿加兵部尚书赠太子太保有海虹集。